Trelis/gawiki huggingface dataset:
Nodens. I miotaseolaíocht na gCeilteach,dia leighis a d'adhrtaí sa Bhreatain ársa is ea *Nodens nó *Nodons (athchruthaithe ón tuiseal tabharthach "Nodenti" nó "Nodonti"). Cé nach bhfuil ar marthain dó aon léiriú fisiciúil ar bith, is léir ó inscríbhinní móideacha le feiceáil ag Lydney Park (Gloucester) go raibh naisc aige le cúnna, ainmhí leighis sa seansaol. Ní fheictear é ach i suíomh abhainn eile, .i. Cockersand Moss (Lancashire).
Is ionann é sna hinscríbhinní agus Mars (mar cneasaí in ionad gaiscíoch) agus lSilvanus (dia seilge) na Róimhe . Tá a ainm gaolmhar le pearsana Ceilteacha níos deireanaí eile, amhail is Nuada na nGael agus "Nudd" na Breataine Bige.
Litríocht an lae inniu.
Rinne an fileolaí agus úrscéalaí J. R. R. Tolkien taighde ar na hinscríbhinní maidir le Nodens, agus tá a dtionchar ar a scríbhneoireacht tugtha faoi ndeara ag scoláirí, san áireamh gabha na Síofraí agus déantóir na bhFáinní Cumhachta, Celebrimbor, ainm le brí Airgeadlámh.
Feictear Nodens fosta sa Cthulhu Mythos le H. P. Lovecraft.
Lugus. Dia na gCeilteach ab ea Lugus, aitheanta le Mearcair na Rómhánach. Ní fheictear a ainm ach go hannamh sna hinscríbhinní atá ar marthain, ach is féidir a thábhacht a aithint ó log- agus eatnainmneacha. Tuigtear a phearsantacht agus tréithe as íocónagrafaíocht distinctive Ghaill-Rómhánach ar leith maidir le Mhearcair; agus as na seanscéalta maidir lena dhéithe gaolmhara, Lleu Llaw Gyffes (Lleu Deaslámhach) na Breataine Bige agus Lugh Lámhfhada na nGael.
Bríd na Briotáine. Bandia na gCeilteach is ea Brigantia, Brigindo nó Bríd na Briotáine sa tSeandacht Déanach.
Dar leis an "interpretatio Romana", deirtear go bhfuil gaol idir Bríd, Minéirve, Tyche/Fortuna agus Victoria, cé gur pearsana éagsúla iad féin.
Taranis. I miotaseolaíocht na gCeilteach, dia na toirní is ea Taranis (Prótai-Cheiltis: *" Toranos", níos luaite *" Tonaros"; Laidin: Taranus), a d'adhrtaí go príomha sa Ghaill, leithinis na hIbéire, an Bhreatain agus Éire, ach freisin i nDúiche na Réine agus i gceantar na Danóibe, i measc eile. Rinne an file Rómhánach, Lucan trácht ar Taranis, i dteannta le hEsus agus Toutatis, ina dhán "Pharsalia" mar dhia na gCeilteach dá ndearnadh íobairtí daonna." Bhí nasc idir Taranis, maraon le Cioclóp Brontes ("toirneach") i miotaseolaíocht na Gréige, leis an roth.
Feictear sa Ghaill an-chuid léirithe de dhia féasógach agus caor thintrí i láimh amháin aige agus roth sa láimh eile. Is amhlaidh gur nascadh le chéile é le Iúpatar na Rómhánach.
Catubodua. Bandia catha na nGallach is ea Cathubodua (Prótai-Cheiltis *katu-bodwā, "cath-badhbh/préachán").
Is amhlaidh go bhfuil gaol idir í agus bandia na nGael, Badhbh Catha, a thuaradh cinniúint na ngaiscíoch roimh chath.
Sanas.
Tagann an t-ainm Cathubodua as inscríbhinn amháin ag Mieussy in Haute Savoie, oirthear na Fraince, a deir: 
Caithfear glacadh leis go bhfuil an túslitir 'C' ar iarraidh; agus fosta nach bhfuil gaol idir an ainm agus trí inscríbhinn eile, .i. ATEBODVAE, ATEBODVVS agus ATEBODVI, as an Ostair agus an Slóivéin.
" As Gaillis, meastar gurb ionann Cathubodua agus "cath-badhbh". derived from the Prótai-Cheiltis *"katu-bodwā". I dteangacha Gaelacha, is amhlaidh gur fréamh na n-ainmneacha Badhbh agus Bodhbh é an dara focal, ina fhoirmeacha baininscneach agus firinscneach, .i. *"bodwā" agus *"bodwos" faoi seach.
Lámhscríbhinn dhathmhaisithe. Feictear i lámhscríbhinn dhathmhaisithe téacs le ciútaí is ornáidíochtaí amhail is nótaí imill agus mionléirithe. D'úsáidí iad go minic san Eaglais Chaitliceach Rómhánach le haghaidh paidreacha, seirbhísí liotúirgeacha, leabhair Soiscéil agus salm. Mhair an nós i dtéacsanna tuata ón 13ú haois ar aghaidh, san áireamh forógraí, dlíthe, cairteacha, fardail agus gníomhais.
Leabhar Soiscéal. Is coidéacs nó imleabhar ceangailte é Leabhar Soiscéal nó "Evangelion" (Gréigis: ) agus ann ceann amháin nó níos (de ghnáth gach ceithre cheann) desna Soiscéalta as an Tiomna Nua Críostaí. Úsáidtear an téarma fosta le haghaidh leabhar liotúirgeach, ar a nglaoitear scaití "Evangeliaryies", agus ann altanna as na Soiscéil in ord an fhéilire liotúirgeach.
Úsáidtear Leabhar Soiscéal go minic fós sa Chríostaíocht Oirthearach, agus go han-choiteanta sa agus anseo is ansiúd san Anglacánachas agus sa Liútarachas. Úsáidtear an Bíobla iomlán i eaglaisí Protastúnacha eile.
Richard Wagner (idirdhealú). Cumadóir Rómánsúil Gearmánach ab ea Richard Wagner (1813–1883).
Daoine eile a bhfuil an t-ainm céanna orthu:
Patricia Scotland. Is taidhleoir, abhcóide and polaiteoir Briotanach í An Banbharún Scotland of Asthal PC AB, nó Patricia Scotland (a rugadh ar 19 Lúnasa 1955). 
Toghadh í mar Ard-Rúnaí Chomhlathas na Náisiún í ó 2016 go dtí 2024, agus tharraing sí conspóid go leor sa phost sin.
Gairm.
Rugadh Scotland i nDoiminice; d'aistrigh a teaghlach chun na Ríochta Aontaithe agus í dhá bhliain d'aois. Fuair sí LLB eachtrach ó Ollscoil Londan mar mhac léinn de chuid Cheardcholáiste Essex Láir (Ollscoil Anglia Ruskin faoi láthair) i Chelmsford. 
Glaodh chun Bharra Shasana agus na Breataine Bige uirthi sa bhliain 1977 (agus chun Bharra Dhoiminice sa bhliain 1978.) 
Is í an chéad bean ghorm a ndearnadh Abhcóide na Banríona de, sa bhliain 1991. Sa bhliain 1997 a toghadh ina Binseoir de chuid An Teampaill Láir í agus a tugadh tiarnas saoil di.
Ó 1999 go 2007, bhí sraith post mar aire sóisearach aici, in Oifig Gnóthaí Eachtracha agus Comhlathais na Breataine, i Roinn an Ard-Seansailéara agus san Oifig Gnóthaí Baile. Ghlac sí mar chúram, den chuid is mó, cúrsaí dlí a raibh baint acu le gach roinn, ar nós na reachtaíochta a chuir ar chumas na Ríochta Aontaithe dul isteach sa Chúirt Choiriúil Idirnáisiúnta, an Land Registration Act 1992 agus sraith athchóirithe ar an gcóras ceartais choiriúil.
Ó 2007 go 2010 bhí sí ina hArd-Aighne ar Shasana agus An Bhreatain Bheag. Mar sin, bhí sí ina Ard-Aighne ar Thuaisceart Éireann freisin. Tar éis cumhachtaí póilíneachta agus ceartais a chineachadh, ina hAbhcóide Ginearálta ar Thuaisceart Éireann, an chéad sealbhóir den phost sin. 
Bhí sí ina Scáth-Ard-Aighne go dtí mí Dheireadh Fómhair 2011. Tá sí ina Bardasach Chathair Londain ó 2014 (ina hionadaí do bharda Bishopsgate). 
Comhlathas na Náisiún.
Sa bhliain 2016 toghadh mar an séú Ard-Rúnaí ar Chomhlathas na Náisiún í (an chéad bhean san oifig sin). 
Cuireadh fad lena téarma oifige mar gheall ar an bpaindéim reatha.
Tharraing sí conspóid go leor sa phost sin agus cáineadh a ceannasaíocht ar an gComhlathas go minic (cairdeas fabhair, liúntais agus costais taistil srl).
Daniel McCrossan. Is polaiteoir de chuid Thuaisceart Éireann é Daniel Christopher McCrossan (). Rugadh é ar 20 Deireadh Fómhair 1988 sa Srath Bán. Is ball de Pháirtí Sóisialta agus Daonlathach an Lucht Oibre é. Is Comhalta den Tionól Reachtach é do Thír Eoghain Thiar, ó 2016 ar aghaidh.
Cothromóid líneach. Sa mhatamaitic, is éard is cothromóid líneach ann ná cothromóid is féidir a chur san fhoirm formula_1 nuair is iad formula_2 na hathróga (nó na hanaithnidí), agus formula_3 na comhéifeachtaí, ar réaduimhreacha iad go minic. Féadfar na comhéifeachtaí a mheas mar pharaiméadair na cothromóide, agus féadfaidh siad a bheith ina sloinn treallacha, ar an gcoinníoll nach bhfuil aon cheann de na hathróga iontu. Chun cothromóid fhiúntach a tháirgeadh, is gá nach nialas ar fad iad na comhéifeachtaí formula_4 .
De rogha air sin, is féidir cothromóid líneach a fháil trí chomhionannú le nialas iltéarmach líneach thar réimse éigin, as a nglactar na comhéifeachtaí.
Is iad na réitigh ar chothromóid den sórt sin na luachanna, nuair a chuirtear iad in ionad na n-anaithnidí, a dhéanann an comhionannas fíor.
I gcás athróg amháin, tá go díreach réiteach amháin (ar choinníoll go formula_5). Go minic, tagraíonn an téarma "cothromóid líneach" go hindíreach don chás áirithe seo, ina dtugtar go ciallmhar an "anaithnid" ar an athróg.
Comhéifeacht. Sa mhatamaitic, is éard is comhéifeacht ann ná fachtóir iolraitheach i dtéarma éigin de chuid iltéarmaigh, shraithe, nó shloinn; de ghnáth is uimhir í, ach d'fhéadfadh sé gur aon sloinn í (lena n-áirítear athróga amhail a, b agus c). Nuair is athróga iad na comhéifeachtaí féin, féadfar paraiméadair a thabhairt orthu freisin.
Mar shampla, san iltéarmach formula_1, tá comhéifeachtaí 2, −1, agus 3 aige, agus san iltéarmach formula_2, is iad formula_3, formula_4, agus formula_5 na paraiméadair chomhéifeachta.
Sraith (matamaitic). Sa mhatamaitic, is éard is sraith ann, go garbh, ná cur síos ar an oibríocht ina gcuirtear líon uimhreacha gan teorainn, ceann i ndiaidh a chéile, le huimhir thosaigh ar leith. Is cuid mhór den chalcalas agus a ghinearálú, an anailís mhatamaiticiúil, iad. Úsáidtear sraitheanna sa chuid is mó de réimsí na matamaitice, fiú chun staidéar a dhéanamh ar struchtúir chríochta (mar shampla sa mhatamaitic theaglamach) trí ghinfheidhmeanna. Chomh maith lena uileláithreacht sa mhatamaitic, úsáidtear sraitheanna gan teorainn go forleathan i ndisciplíní cainníochtúla eile amhail fisic, ríomheolaíocht, staitisticí agus airgeadas .
Òran na Cloiche. Amhrán le Dòmhnall Mac an t-Saoir, ar tugadh air freisin, is ea ‘Óran na Cloiche’. Baineann sé le filleadh , sé sin an Lia Fàil nó Clach na Cinneamhain, go hAlbain, Lá Nollag sa bhliain 1950, nuair a ghoid mic léinn í ar ais ó Abtheach Westminster.
Tacadóir fíochmhar ar feadh an tsaoil ar an gcúis náisiúnaíoch, scríobh an file an t-amhrán de 25 véarsa in iarracht amháin díreach tar éis an nuacht a chloisteáil go raibh an chloch curtha ar ais. ais na cloiche, agus thug cuid de na scoláirí a bhí páirteach sa eachtra cuairt air sa bhaile chun comhghairdeas a dhéanamh leis as cumadóireacht an amhráin sna seachtainí ina dhiaidh sin.
Cé go gcantar Òran na Cloiche i dtiúin le ríl thapa (a sheinntear ó am go chéile mar ríl uirlise, lena n-áirítear Michael McGoldrick mar ""Stone of Destiny Reel" "), agus go bhfuil sé ceiliúrtha agus spreagúil de réir toinne; tar éis dó an nuacht faoi fhilleadh na cloiche ar Shasana a chloisteáil, chum an bard caoineadh a ghabhann leis, dar teideal " "Nuair Chaidh a' Chlach a Thilleadh" (Gaeilge na hÉireann: " "Nuair a d'fhill an Chloch" ") chun a mhíshuaimhneas a chur in iúl.
Bhí téacs iomlán an dáin san áireamh i gcnuasach iarbháis de shaothar an fhile, dar teideal 'Sporan Dhòmhnaill'. Tá leaganacha giorraithe léirithe ag an amhránaí Gaelach Kathleen MacInnes ar a halbam Òg-Mhadainn Shamhraidh agus an banna ceoil tíre Albanach Mànran óna gcéad albam gan ainm.
Tá leaganacha giorraithe léirithe ag an amhránaí Gaelach Caitlin NicAonghais ar a halbam Òg-Mhadainn Shamhraidh agus an banna ceoil tíre Albanach Mànran óna gcéad albam eapainmneach.
Ollscoil Johns Hopkins. Is ollscoil taighde phríobháideach suite i mBaltimore sna Stáit Aontaithe í Ollscoil Johns Hopkins (Béarla : "Johns Hopkins University" ). Bhunaigh trádálaí de chuid Chumann na gCarad darbh ainm Johns Hopkins í sa bhliain 1876, a throid in aghaidh na sclábhaíochta freisin.
Antain Mac Lochlainn. Is as Cúil Raithin, Contae Dhoire, d’Antain Mac Lochlainn. Tá PhD sa Nua-Ghaeilge aige ó Ollscoil Uladh. Tá sealanna caite aige i mbun a sheirbhíse aistriúcháin féin agus ina Phríomhtheagascóir ar an Dioplóma Iarchéime san Aistriúchán agus san Eagarthóireacht i Lárionad na Gaeilge, Ollscoil Mhá Nuad.
I measc a chuid foilseachán le Cois Life tá In Ord is in Eagar (2010), Cruinneas, (2015) agus Ó Bhéarla go Gaeilge (2018). Tá dhá leabhar i sraith Nairnia le C.S. Lewis aistrithe aige don Ghúm: An Leon, an Bandraoi agus an Prios Éadaigh (2014) agus An Capall agus a Ghiolla (2019).
Siuán Ní Mhaonaigh. Is as Gaeltacht Ghaoth Dobhair do Shiuán Ní Mhaonaigh, a bhfuil céim BA aici ó Choláiste Phádraig, Má Nuad agus céim MPhil sa Teangeolaíocht Fheidhmeach ó Choláiste na Tríonóide. Is taighdeoir agus comhairleoir teanga í a bhfuil saineolas aici ar chúrsaí measúnachta agus teagaisc. Tá sí ina Stiúrthóir ar Theastas Eorpach na Gaeilge (www.teg.ie) tionscadal de chuid Lárionad na Gaeilge, Ollscoil Mhá Nuad.
Tá réimse leathan ábhair oideachais scríofa ag Siuán fá choinne scoileanna dara leibhéal, thuaidh agus theas. Ina measc sin tá, Blas: Cleachtaí Foghraíochta (COGG, 2014), na trí théacsleabhar sa tsraith Snas agus Blas (CCEA, 2017–8) agus Dúchas (COGG, 2019).
Tá réimse leathan ábhar scríofa acu fá choinne foghlaimeoirí fásta. Ina measc sin, tá an cúrsa ilmheáin Speaking Irish/An Ghaeilge Bheo (McGraw-Hill, 2008).
Cú Chonnacht Ó Cianáin. Rannaire nó scéalaí do Ruairí Mag Uidhir ab ea Cú Chonnacht Ó Cianáin (bás 1615).
De réir dealraimh, ba é an chéad fhear a racáladh in Éirinn, nuair a úsáideadh an gléas céasta sin air agus é á cheistiú faoi éirí amach a rinneadh praiseach de i dtús samhradh na bliana 1615. Ar 31 Iúil na bliana sin, daoradh é féin agus cúigear eile chun báis i nDoire, agus creidtear gur crochadh é go luath ina dhiaidh sin.
Déantar cur síos air freisin mar ghíománach ó Mhaigh, áit éigin idir Baile Monaidh agus an Bhanna, Co. Aontroma. Deartháir do Thadhg Óg Ó Cianáin ba ea é.
Sléacht Hungerford, 1987. Ar 19 Lúnasa 1987, mharaigh fear gunna 16 duine i mbaile Hungerford i mBerkshire, Sasana, a mháthair san áireamh. Bhí scitsifréine pharanóideach ar Michael Ryan, 27 bliain d'aois, agus gunnaí go leor aige, airm tine i seilbh dhlíthiúil.
Leithlisiú sóisialta. Is éard is leithlisiú sóisialta ann ná easpa teagmhála iomlán nó gar-iomlán idir duine aonair agus an tsochaí. Tá sé difriúil ón uaigneas, rud a léiríonn easpa teagmhála sealadaí agus neamhdheonaí le daoine eile ar fud an domhain. Is féidir le leithlisiú sóisialta a bheith ina fhadhb do dhaoine aonair d'aois ar bith, cé go bhféadfadh siomptóim a bheith difriúil de réir aoisghrúpa.
Tráma síceolaíoch. Is freagairt mhothúchánach é tráma síceolaíoch nó tráma meabhrach ar eachtra anacrach nó ar shraith eachtraí, mar thimpistí, éigniú nó tubaistí nádúrtha. Is gnách go mbíonn frithghníomhartha ann cosúil le turraing shíceolaíoch agus séanadh síceolaíoch. I measc na bhfrithghníomhartha níos fadtéarmaí tá mothúcháin nach féidir a thuar, spléachtaí siar, deacrachtaí le caidreamh idirphearsanta agus uaireanta comharthaí fisiceacha lena n-áirítear tinneas cinn nó masmas.
Rhasidat Adeleke. Is rábálaí Éireannach í Rhasidat Adeleke a rugadh ar 29 Lúnasa 2002. Bhain sí curiarracht náisiúnta amach nuair a chríochnaigh sa rás 400m sa bhliain 2022. Tá boinn óir buaite aici i gCraobhacha Faoi 20 na hEorpa sna rásaí 100m agus 200m. 
Gairm.
Bhuaigh Adeleke bonn airgid sa rás sealaíochta 4 x 100m le Molly Scott, Gina Akpe-Moses, Ciara Neville agus Patience Jumbo-Gula ag Craobhchomórtas Domhanda i Tampere, an Fhionlainn sa bhliain 2018 agus bonn óir sa 200m ag Craobhchomórtas Lúthchleasaíochta na hEorpa 2018 i Győr, an Ungáir.
Sa bhliain 2021 bhuaigh Adeleke an rás 100m agus an rás 200m araon ag Craobhchomórtais na hEorpa i Tallinn na hEastóine agus ba sheaimpín náisiúnta í mar thoradh. Thosaigh sí ag freastal ar scoláireacht ar Ollscoil Texas chomh maith. 
I mí Lúnasa 2022, bronnadh an cúigiú háit uirthi i gcluiche ceannais 400m ag Craobhchomórtais Lúthchleasaíochta na hEorpa nuair a bhain sí curriarracht náisiúnta amach le 50.53 soicind.
2023.
I mí an Mheithimh 2023, 49.20 soicind a thóg rása 400m i Texas – an chéad uair ariamh ag bean as Éirinn a bheith faoi bhun 50 soicind. 
Ansin bhuaigh Adeleke an bonn airgid i gcomórtas 400m na mban sa Chraobhcomórtas Lúthchleas Coláiste Náisiúnta Laistigh, i Stáit Aontaithe Mheiriceá. Chríochnaigh sí in am 50.45 soicind, 0.12 soicind níos moille ná an churiarracht Éireannach a bhain sí amach i mí an Mheithimh. 
Sa bhliain 2023, bhí dóchas ollmhór ag Adeleke bonn a thabhairt abhaile ón Chraobhchomórtais Lúthchleasaíochta an Domhain, 2023. Ach tháinig sí isteach sa 4ú háit.
In 2023, b'í an séú bean is gasta ar domhan ar an achar sin agus an 23ú bean is tapúla sa 200m.
Cúlra.
Rugadh Adeleke i mBaile Átha Cliath sa bhliain 2002. Is as an Nigéir dá tuismitheoirí, Ade agus Prince Adeleke. Bhuaigh an rás 100m agus an rás 200m ag craobh na hÉireann fad is a bhí sí ag freastal ar Choláiste na Toirbhearta, Tír an Iúir. 
Is ball de Chlub Lúthchleasaíochta Thamhlachta í.
Ollfhuadach Iguala 2014. Ar 26 Meán Fómhair, 2014, fuadaíodh triúr is daichead fear ó Choláiste na Múinteoirí Tuaithe Ayotzinapa agus ansin d'imigh siad as radharc in Iguala, Guerrero, Meicsiceo. Líomhnaítear gur thóg póilíní áitiúla ó Iguala agus Cocula iad, i gclaonpháirt le coireacht eagraithe. Bhí an t-ollfhuadach ina chúis le hagóidí idirnáisiúnta agus le corraíl shóisialta leanúnach. As sin d'éirigh an Gobharnóir Guerrero Ángel Aguirre Rivero as oifig de bharr na n-agóidí ó cheann ceann an stáit ar 23 Deireadh Fómhair, 2014.
Lámhach Cleveland Elementary (San Diego). Dúnmharaíodh beirt daoine fásta agus gortaíodh ocht bpáíste in ionsaí lámhaigh ar scoil i gCalifornia, an Grover Cleveland Elementary School in San Diego ar 29 Eanáir 1979.
Imeachtaí.
Bhí déagóri, Brenda Spencer, 16 bliain d'aois ag an am. ina cónaí os comhair na scoile. Ag 7h50 Dé Luain, bhí páistí i scuaine chun dul isteach sa scoil. 'Dubh dóite' léi féin (nó sin a mhaígh sí), thosaigh Spencer ag lámhach. Chuir na póilíní a teach faoi léigear. 
Tháinig iriseoir ar a huimhir ghutháin trí sheans. "I don't like Mondays. This livens up the day." a dúirt sí leis an iriseoir. Tháinig sí amach as an teach níos déanaí nuair a thairg na póilíní béile Burger King di.
Rinneadh diagnóis sa phríosún níos déanaí go raibh titimeas uirthi. Bhí galar dubhach uirthi chomh maith agus bhí sí i riocht í féin a mharú.
Am Nollag 1978, thug a hathair raidfhfil dí (Ruger 10/22, raidhfil leath-uathoibríoch de chalabra .22) mar bhronntanas. Bhí Spencer ag iarraidh raidió a fháil. Ach bhí a hathair ag súil go gcuirfeadh sí lámh ina bás féin, b'fhéidir.
Príosúnacht.
Bhí Spencer faoi aois sa bhliain 1979. Ach ar 4 Aibreán 1980, agus 18 in aois di, gearradh téarma príosúin 25 bliana uirthi.
Sa bhliain 2004, níor ligeadh amach Spencer, agus níor ligeadh amach ar 'parúl' í ach an oiread. Diúltaíodh a saoirse di gach bliain ó shin.
Sna meáin.
Sa bhliain 1979, bhí an-ráchairt ar an amhrán 'I Don’t Like Mondays' de chuid Na Boomtown Rats. Ar 20 Lúnasa 1979, tháinig na Francaigh ó Bhaile Borrach isteach sna cairteacha sa Ríocht Aontaithe ag uimhir a haon. Labhair Bob Geldof faoi níos déanaí.
Tomás Zerón. B'iar- oifigeach poiblí Meicsiceach é Tomás Zerón de Lucio i gcúrsaí na slándála poiblí i riarachán Felipe Calderón Hinojosa agus Enrique Peña Nieto. Ó 2019 i leith, tá sé á iarraidh ag córas ceartais Mheicsiceo e haghaidh líomhaintí éagsúla, amhail; atreorú acmhainní, céasadh, ag ceilt fianaise agus coireanna in aghaidh an riaracháin phoiblí; áfach, theith sé go hIosrael chun an cheartais a sheachaint.
Beathaisnéis.
Oiliúint acadúil.
Rinne Zerón staidéar ar Riarachán Tionsclaíoch san Institiúid Náisiúnta Polaiteicnice. Bhain sé iarchéim amach sna hEolaíochtaí Coiriúla.
Gairm i gcuideachtaí príobháideacha.
Sa bhliain 1993, bhí Zerón ina chisteoir san chomhlacht 'La Compañia de Parras, S.A; Sa bhiain 2002 bhí sé ina stiúrthóir airgeadais ar an nGrupo Control de Riesgo, agus sa bhliain 2006 chaith sé dhá mhí mar stiúrthóir airgeadais ag Contrusistem. 
Riarachán poiblí.
Le linn théarma sé bliana Felipe Calderón, bhí Zerón i gceannas ar rialú polaitiúil na heagraíochta La Policía Federal Preventiva (PFP), sa Rúnaíocht um Shlándáil Phoiblí, áit ar chuaigh sé i mbun sa bhliain 2007 agus ar bhuail sé le Genaro García Luna. Ní raibh aon taithí roimh ré ag Zerón ar obair seirbhíse poiblí nó slándála poiblí sula ndeachaigh sé isteach sna Policía Federal Preventiva (Póilíní Coisctheacha Feidearálach. 
Tagairtí.
[[Catagóir:Oifigigh Rialtas Mheicsiceo]
[[Catagóir:Daltaí na hInstitiúide Náisiúnta Polaiteicnice (Meicsiceo)]]
Uileloscadh na Romanaithe. Tugtar Uileloscadh nó cinedhíothú na Romanaithe ar an iarracht a rinne an Ghearmáin Naitsíoch agus a comhghuaillithe sa Dara Cogadh Domhanda chun glanadh eitneach agus cinedhíothú a bhaint amach i gcoinne Romanaithe na hEorpa (lena n-áirítear na Sintígh) le linn ré an Uilelosctha.
Liz Cheney. Is dlíodóir agus polaiteoir Meiriceánach í Elizabeth Lynne Cheney (a rugah ar 28 Iúil 1966). Is iníon í e Dick Cheney, ina 46ú leasuachtarán ar Stáit Aontaithe Mheiriceá, nuair a bhí George W. Bush ina uachtarán agus i bhfad amach ar an eite dheis; Ffear mór cogaidh a bhí ann, i bhfad amach ar an eite dheis.
Gairm.
Bhí cúraimí tábhachtacha uirthi faoi rialtas George W Bush agus dearcadh an-choimeádach aici faoi chúrsaí slándála agus í go mór ar son an dreama míleata agus lucht gnó. Bhí athair Cheney ina phríomhoifigeach feidhmiúcháin ar an gcomhlacht Halliburton - tionscal na harmála - go dtí an bhliain 2000.
Tá Liz Cheney ina hionadaí sna Stáit Aontaithe do cheantar comhdhála iomlán Wyoming ó 2017 go dtí 2023. Bhí sí ina Cathaoirleach ar Chomhdháil Phoblachtánach an Tí ó 2019 go 2021, an tríú post is airde i gceannaireacht na bPhoblachtach i dTeach na Comhdhála, ó 2019 go 2021.
Easaontas.
Sa mbliain 2021 thacaigh Liz Cheney le táinseamh an Uachtaráin Trump faoin ionsaí a rinneadh ar an gCaipeatól. Dá bharr sin, bhain na Poblachtánaigh ceannaireacht an pháirtí sa bparlaimint di mí Bealtaine 2021. 
Faoi Shamhain 2021 chinn lárchoiste a páirtí [31v29] ina stát féin, Wyoming, nach n-aithneofaí feasta í mar bhall den pháirtí Poblachtánach. Dúirt Trump gur chóir do Cheney náire a bheith uirthi ach gur ghearr go ndéanfaí dearmad iomlán uirthi.
Ceaptar go bhfuil suim ag Liz Cheney a bheith aici seasamh i dtoghchán na huachtaránachta.
Sentō. Is cineál folctha comhchoiteann Seapánach é Sentō (銭湯) ina n-íocann custaiméirí as táille iontrála. Go traidisiúnta, bhí na tithe folctha seo an-úsáideach, le bacainn ard ag scaradh na ngnéas laistigh de sheomra mór amháin, ar a laghad sconnaí i línte ar an dá thaobh, agus folcadán mór amháin dóibh siúd atá nite cheana féin chun suí i measc daoine eile. Ón dara leath den 20ú haois, tá laghdú tagtha ar líon na dtithe folctha comhchoiteann seo mar go bhfuil folcadáin ag níos mó agus níos mó tithe cónaithe Seapánacha anois. Ceapann roinnt Seapánach go bhfuil tábhacht shóisialta i dul go dtí folcthaí poiblí, as an teoiric go dtugann cóngaracht/teagmháil fhisiceach caidreamh mothúchánach, ar a dtugtar hadaka no tsukai sa tSeapáinis. Téann daoine eile chuig sentō toisc go bhfuil siad ina gcónaí i saoráid bheag tithíochta gan folcadán príobháideach nó chun taitneamh a bhaint as folcadh i seomra fairsing agus chun a scíth a ligean i seomra an allais nó i scairdfholcadáin a bhíonn ag gabháil go minic le sentōanna nua nó athchóirithe.
An Phléimeannais. Is canúint Ollainnise/Ísiltírise é an Phléimeannais a labhraítear sa Bheilg.
Sráid Fhearchair. Is sráid suite i mBaile Átha Cliath, Éire í Sráid Fhearchair, a shíneann ó dheas ó Fhaiche Stiabhna ar feadh thart ar leathchiliméadar.
Stair.
Ainmníodh an tsráid i ndiaidh Simon Harcourt, 1ú Iarla Harcourt. Bhí sé ina chéad tiarna leifteanant na hÉireann ó 1772 go 1776.
Tógadh stáisiún traenach sa bhliain 1859. Dúnadh an stáisiún i 1958.
Roimhe seo bhí suite ar Shráid Fhearchair.
Foirgneamh.
Is sampla slán den chuid is mó d’ailtireacht Sheoirseach í Sráid Fhearchair.
Daoine.
Áirítear ar na daoine a raibh baint acu le Sráid Fhearchair ná:
Aistriúchán litriúil. Aistriúchán litriúil, aistriúchán díreach nó aistriú focal ar fhocal is ea aistriúchán ar théacs ó theanga amháin go teanga eile, déanta trí gach focal a aistriú go leithleach, gan féachaint ar an gcaoi a n-úsáidtear na focail le chéile in abairt nó i bhfrása. 
(Laidin: "verbum pro verbo").
I dteoiric an aistriúcháin, téarma eile ar "aistriúchán litriúil" is ea "meiteafrása" (seachas "parafrása nó athinsint" le haghaidh aistriúcháin analógaigh atá ar aon dul leis).
Is éard a bhíonn mar thoradh ar aistriúchán litriúil ná mí-aistriúcháin ar nathanna cainte, fadhb thromchúiseach í sin le haghaidh aistriúcháin mheaisín.
Mosc Ibrahimi.  
Sraith uaimheanna is ea Mosc Ibrahimi (Araibis:ٱلْمَسْجِد ٱلْإِبْرَاهِيمِيّ, "" rómhánaithe: al-Masjid al-Ibrahimi. "go litriúil". 'Mosc Abrahám'), atá suite 30 ciliméadar ó dheas ó Iarúsailéim i gcroílár Sheanchathair Heabrón, sa Bhruach Thiar.